Na temelju članka 30. Statuta Općine Vladislavci („Službeni glasnik“ Općine Vladislavci br: 3/13, 3/17, 2/18, 4/20, 8/20 i 2/21) Općinsko vijeće Općine Vladislavci na svojoj 13. sjednici održanoj 28. ožujka 2022. godine donosi

**ZAKLJUČAK**

**o usvajanju** **Izvješća o izvršenju Program potpora u poljoprivredi na području Općine Vladislavci za razdoblje od 2021. do 2027. godine, za 2021. godinu**

I.

Usvaja se Izvješće o izvršenju Program potpora u poljoprivredi na području Općine Vladislavci za razdoblje od 2021. do 2027. godine, za 2021. godinu, Klasa: 320-02/21-01/03, Ur.broj: 2158-41-02-22-5 od 14. ožujka 2022.

Izvješće iz točke I. je sastavni dio ovog Zaključka.

II.

Ovaj Zaključak ima biti objavljen u „Službenom glasniku“ Općine Vladislavci.

KLASA: 320-02/21-01/03

URBROJ: 2158-41-01-22-6

Vladislavci, 28. ožujka 2022.

**Predsjednik**

**Općinskog Vijeća**

Krunoslav Morović, v.r.

Na temelju 36. Statuta Općine Vladislavci („Službeni glasnik“ Općine Vladislavci br: 3/13, 3/17, 2/18, 4/20, 8/20 i 2/21) Općinski načelnik Općine Vladislavci dana 14. ožujka 2022. godine, podnosi

**IZVJEŠĆE**

**Izvješće o izvršenju Program potpora u poljoprivredi na području Općine Vladislavci za razdoblje od 2021. do 2027. godine, za 2021. godinu**

Općinsko vijeće Općine Vladislavci donijelo je Program potpora u poljoprivredi na području Općine Vladislavci za razdoblje od 2021. do 2027. godine. („Službeni glasnik“ Općine Vladislavci br. 3/21).

Na Program je ishođeno i zaprimljeno pozitivno Mišljenje Ministarstva poljoprivrede.

Sukladno odredbama Programa općinski načelnik je dana 13. travnja 2021. godine raspisao javni poziv za dodjelu potpora male vrijednosti u poljoprivredi na području Općine Vladislavci za 2021. godinu.

Predmet javnog poziva je dodjela bespovratne potpore male vrijednosti u poljoprivredi sukladno Programu potpora u poljoprivredi na području Općine Vladislavci za razdoblje 2021.-2027. godina („Službeni glasnik“ br. 3/21), a sukladno s pravilima EU o pružanju državne potpore poljoprivredi i ruralnom razvoju propisanim Uredbom Komisije (EU) br. 1408/2013 od 18. prosinca 2013. o primjeni članaka 107. i 108. Ugovora o funkcioniranju Europske unije na potporu de minimis u poljoprivrednom sektoru (SL L 352, 24.12.2013.) i Uredbom Komisije (EU) 2019/316 od 21. veljače 2019. o izmjeni Uredbe (EU) br. 1408/2013 o promjeni članka 107. i 108. Ugovora o funkcioniranju Europske unije na potpore de minimis u poljoprivrednom sektoru (SL L 51/1, 22.2.2019.)

Svrha Javnog poziva je dodjela potpora male vrijednosti prihvatljivim korisnicima za sljedeća ulaganja u poljoprivredi:

1. Mjera 1: Potpore za umjetno osjemenjivanje goveda (sukladno Uredbi 1408/2013)
2. Mjera 2: Potpora za prijavu dokumentacije za nacionalne i međunarodne fondove (sukladno Uredbi 1408/2013)
3. Mjera 3: Potpore za izgradnju plastenika/staklenika (sukladno Uredbi 1408/2013)
4. Mjera 4: Potpore za edukaciju poljoprivrednika (sukladno Uredbi 1408/2013)
5. Mjera 5: Potpore za proizvodnju meda (sukladno Uredbi 1408/2013)
6. Mjera 6. Potpore za navodnjavanje (sukladno Uredbi 1408/2013)

**II.**

Zahtjevi za dodjelu potpora za sve mjere zaprimali su se od 13. travnja 2021. godine do 30. studenoga 2021. godine. Ukupno je u 2021. godini na raspolaganju bilo 70.013,57 kuna bespovratnih potpora u poljoprivredi.

U 2021. godini zaprimljena su svega 3 zahtjeva, i to: 1 zahtjev za Mjeru 1: Potpore za umjetno osjemenjivanje goveda (sukladno Uredbi 1408/2013) i 2 zahtjeva za Mjeru 5 Potpore za proizvodnju meda (sukladno Uredbi 1408/2013).

Za provedbu javnog poziva općinski načelnik osnovao je Povjerenstvo za provedbu javnog poziva za dodjelu potpora male vrijednosti u poljoprivredi na području Općine Vladislavci u 2021. godini.

Na prijedlog Povjerenstva Općinski načelnik donio je 3 odluke o odobrenju potpore i to:

* za Mjeru 1: Potpore za umjetno osjemenjivanje goveda odobren je iznos od 6.558,60 kuna,
* za Mjeru 5 Potpore za proizvodnju meda odobren je iznos od 3.200,00 kuna

odnosno ukupno 9.758,60 kuna.

Za Mjeru 2: Potpora za prijavu dokumentacije za nacionalne i međunarodne fondove, Mjeru 3: Potpore za izgradnju plastenika/staklenika, Mjeru 4: Potpore za edukaciju poljoprivrednika i Mjeru 6. Potpore za navodnjavanje (sukladno Uredbi 1408/2013) u 2021. godini nije bilo podnesenih zahtjeva, te je u 2021. godini iskorišteno samo 13,93 % raspoloživih bespovratnih sredstava.

Općina Vladislavci je u zakonom propisanom roku podnijela izvješća Ministarstvu poljoprivrede o dodijeljenim potporama male vrijednosti.

**III.**

Ovo Izvješće upućuje se na razmatranje i usvajanje Općinskom vijeću Općine Vladislavci

KLASA: 320-02/21-01/03

UR.BROJ: 2158-41-02-22-5

Vladislavci, 14. ožujka 2022.

**Općinski načelnik**

Marjan Tomas, v.r.